Anexa nr. 2
CAIET DE OBIECTIVE
pentru concursul de proiecte de management organizat de Consiliul Local al Municipiului Alba Iulia pentru Centrul Cultural Palatul Principilor din Alba Iulia

Perioada de management este de 5 ani, începând cu 1 ianuarie 2026
I. Tipul instituției publice de cultură
În temeiul prevederilor din OUG 118/2006 privind înființarea, organizarea și desfășurarea activității așezămintelor culturale, Centrul Cultural Palatul Principilor din municipiul Alba Iulia funcționează în subordinea Consiliului Local al municipiului Alba Iulia, ca instituție de cultură de drept public.

Centrul Cultural Palatul Principilor s-a înființat prin reorganizarea funcțională a Muzeului Palatul Principilor Transilvaniei (HCL Alba Iulia 12/2024) și cuprinde ca structuri funcționale la data prezentului: Muzeul Palatul Principilor Transilvaniei (fără personalitate juridică; are în structura sa și Spațiul Muzeal Principia), Serviciul evenimente, turism (are în structura sa Compartimentele evenimente, turism, Centrul de resurse și Centrul Național de Informare și Promovare Turistică Alba Iulia) și Compartimentul management, operațiuni.

Legislație specifică aplicabilă:

OUG nr. 118/2006 privind înființarea, organizarea și desfășurarea activității așezămintelor culturale, cu modificările și completările ulterioare;

Legea nr. 311/2003 a muzeelor și a colecțiilor publice, republicată, cu modificările și completările ulterioare;

Ordinul Ministrului Culturii și Cultelor nr. 2193/2004 pentru aprobarea regulamentelor-cadru de organizare și funcționare a așezămintelor culturale;

OUG nr. 189/2008 privind managementul instituțiilor publice de cultură, cu modificările și completările ulterioare;

OG nr. 58/1998 privind activitatea și desfășurarea activității de turism în România, cu modificările și completările ulterioare;

Ordinul 2409/3501 din 17 iulie 2020 pentru aprobarea Normelor metodologice privind organizarea, funcționarea, rolul, atribuțiile, acreditarea și reacreditarea Centrelor naționale și locale de informare și promovare turistică, cu modificările și completările ulterioare;

Finanțarea Centrului Cultural Palatul Principilor se realizează din venituri proprii, alocații și subvenții de la bugetul local, prin bugetul Municipiului Alba Iulia.

Conform Regulamentului de Organizare și Funcționare al Centrului Cultural Palatul Principilor, aprobat prin Hotărârea Consiliului Local al Municipiului Alba Iulia nr. 123 / 14.04.2025, acesta are ca obiect principal de activitate:
-inițierea și desfășurarea de proiecte și programe culturale în domeniul educației permanente și a culturii, urmărind cu consecvență:

a) elaborarea unor proiecte atractive și utile de educație permanentă;

b) conservarea și transmiterea valorilor morale, artistice și tehnice ale comunității, precum și ale patrimoniului cultural național și universal;

c) stimularea creativității și talentului;

d) revitalizarea și promovarea meseriilor și îndeletnicirilor specifice zonei;

e) cultivarea valorilor și autenticității creației contemporane și artei interpretative, în toate genurile - muzică, coregrafie, teatru etc.;

f) dezvoltarea schimburilor culturale pe plan județean, național și internațional;

g) organizarea de evenimente;

h) promovare și valorificare a patrimoniului turistic prin:

i. Muzeul Palatul Principilor Transilvaniei care asigură: constituirea științifică, administrarea, conservarea și restaurarea patrimoniului muzeal; cercetarea științifică, evidența, documentarea, protejarea și dezvoltarea patrimoniului muzeal; punerea în valoare a patrimoniului muzeal în scopul cunoașterii, educării și recreerii;

și

ii. Serviciul evenimente, turism prin structurile Compartiment evenimente, Compartiment Turism și Centrul Național de Informare și Promovare Turistică Alba Iulia asigură promovarea potențialului turistic local/regional/național prin îmbunătățirea imaginii de țară, cu scopul de a promova România în străinătate și de a crește atractivitatea sa pentru turism și afaceri și instituirea unui sistem integrat și informatizat a ofertei turistice românești în scopul îmbunătățirii capacității de informare turistică; informarea generală asupra ofertei turistice și a atracțiilor turistice locale, regionale sau naționale; promovarea turistică a municipiului Alba Iulia și a împrejurimilor; informarea privind oferta locală de cazare; organizarea de manifestări expoziționale de turism pe plan local și regional și de activități generale de marketing intern și extern cu rol în creșterea circulației turistice locale și regionale; organizarea de evenimente publice.

Centrul Cultural Palatul Principilor are sediul în imobilul situat în Alba Iulia, str. Militari, nr. 4, jud. Alba. Toate actele, facturile, anunțurile, publicațiile etc. vor conține denumirea completă a instituției şi indicarea sediului.

II. Misiunea Centrului Cultural Palatul Principilor din Alba Iulia
Cultura este, în general, un concept dificil de definit și are forme de expresie din ce în ce mai diverse. Patrimoniul cultural, componentă importantă a culturii, este o consecință directă a evoluțiilor socio-culturale și chiar politico-economice. Patrimoniul cultural, inclusiv cel muzeal, ca parte componentă are o importanță deosebită pentru comunitatea umană căreia i se asociază, precum și pentru societate în ansamblu.

Rolul patrimoniului în dezvoltarea societății presupune în primul rând valorificare, iar valorificarea patrimoniului cultural înseamnă, pe de o parte, buna conservare și prezervare a acestuia și, pe de altă parte, amenajarea sa corespunzătoare, astfel încât să poată să își îndeplinească misiunea sa culturală, socială și educativă. Activitatea de valorificare a patrimoniului are atât o componentă cultural-științifică, legată de analiza și difuzarea informațiilor cu privire la semnificația patrimoniului cultural, cât și una economică. Printr-o activitate de calitate se poate realiza nu numai conservarea, dar și buna sa cunoaștere de către societate în ansamblu.

Într-o societate deschisă misiunea instituției de cultură presupune asumarea de responsabilități în ceea ce privește cercetarea și valorificarea științifică și publică a bunurilor culturale, dar și completarea și diversificarea permanentă a ofertei culturale. În ultimii ani în instituțiile publice, la forumuri naționale și internaționale se analizează diverse concepte precum: valorificarea patrimoniului, brand cultural, turism cultural, marketing și management cultural.

Centrul Cultural Palatul Principilor s-a înființat cu scopul de a oferi produse și servicii culturale ca elemente ale dezvoltării și regenerării sociale a comunității, prin activitățile desfășurate asigurându-se conservarea, promovarea și valorificarea culturii și activități culturale pentru petrecerea timpului liber.

a) Centrul Cultural Palatul Principilor are drept scop promovarea culturii, în toate formele ei moderne și tradiționale, informarea și educarea permanentă a cetățenilor în spiritul democrației cu rol în asigurarea coeziunii sociale și a accesului la informație. În acest sens, Centrul Cultural Palatul Principilor are ca obiect de activitate: organizarea și desfășurarea de activități cultural-artistice, de educație permanentă prin programe proprii și/sau în parteneriat cu instituții de specialitate;

b) oferirea de produse și servicii culturale diverse pentru satisfacerea nevoilor culturale comunitare, în scopul creșterii gradului de acces și de participare a cetățenilor la viața culturală, precum și atragerea de vizitatori și turiști din țară și străinătate prin punerea în valoare a patrimoniului cultural;

c) oferirea de servicii culturale și activități de promovare a turismului cultural sau de petrecere a timpului liber menite să satisfacă nevoile comunității și să crească gradul de participare al cetățenilor la viața culturală;

d) conservarea, cercetarea, protejarea, transmiterea, promovarea și punerea în valoare a culturii și a patrimoniului cultural imaterial;

e) dezvoltarea culturii contemporane și valorificarea ei în viața culturală prin diferite forme de exprimare artistică;

f) realizarea unor lucrări de specialitate, materiale foto, audio și video pentru integrarea în circuitul național de valori și pentru participarea la întâlniri între specialiști și publicarea lor în publicații și cărți de specialitate;

g) inițierea și sprijinirea proiectelor de promovare a tradițiilor și obiceiurilor locale, a meșteșugurilor și a artei populare autentice;

h) afirmarea valorilor morale, artistice, tehnice și stimularea creativității și talentului;

i) promovarea și dezvoltarea activităților cultural-artistice;

j) editarea de publicații, materiale informative și promoționale potrivit obiectului de activitate;

k) dezvoltarea parteneriatului și a schimburilor culturale;

l) alte activități specifice cultural-artistice;

m) informare și promovare turistică;

n) constituirea științifică, administrarea, conservarea și restaurarea patrimoniului muzeal;

o) cercetarea științifică, evidența, documentarea, protejarea și dezvoltarea patrimoniului muzeal;

p) punerea în valoare a patrimoniului muzeal în scopul cunoașterii, educării și recreării prin:

i. organizarea de expoziții permanente și temporare, la sediu sau în săli de expoziție adecvate, în țară și străinătate;

ii. organizarea de manifestări științifice și culturale, naționale și internaționale;

iii. editarea de publicații științifice și de popularizare, în domeniul specific de activitate;

iv. organizarea de servicii de documentare deschise pentru public, pentru folosirea informației despre patrimoniul cultural deținut și despre instituție, potrivit legislației în vigoare;

v. oferte educaționale pentru comunități destinate familiarizării cu istoria națională și locală, cu cunoașterea habitatelor și a formării unei atitudini “pro patrimoniu”;

vi. valorizarea patrimoniului muzeal prin mijloace clasice și moderne și promovarea activității muzeale.

Centrul Cultural Palatul Principilor își desfășoară activitatea pe baza programelor și proiectelor din domeniile sectoriale - cultură, educație permanentă, promovare turistică și punerea în valoare a patrimoniului muzeal - îndeplinind următoarele atribuții principale:

a) elaborarea unor proiecte atractive în domeniul educației permanente utile publicului prin promovarea diversității culturale;

b) promovarea activităților artistice valoroase, a manifestărilor tradiționale reprezentative și creațiilor contemporane;

c) sprijinirea artiștilor valoroși, a tinerilor cercetători în afirmarea lor;

d) îmbogățirea patrimoniului instituției prin donații, achiziții, organizarea de tabere de creație, expoziții de artă și alte forme;

e) colaborarea cu Ministerul Culturii, Ministerul Educației și alte instituții, cu asociații, fundații, universități române și străine în scopul cunoașterii și afirmării valorilor culturii și civilizației românești;

f) alte atribuții prevăzute de lege exercitate în vederea îndeplinirii scopului și obiectului de activitate.
III. Date privind evoluțiile economice și socioculturale specifice comunității în care instituția își desfășoară activitatea

Municipiul Alba Iulia este cea mai importantă unitate teritorial administrativă la nivelul județului Alba, cu o populație în creștere și pol investițional.

Poziția geografică a orașului constituie un avantaj major:

· se găsește pe o axă de dezvoltare a regiunii reprezentată de Cluj-Napoca și Sibiu;

· se găsește în zona de intersecție de autostrăzi și are conectivitate prin această rețea majoră de căi rutiere cu principalele municipii din vecinătate: Cluj-Napoca, Sibiu, Târgu Mureș, Deva.

Alba Iulia găzduiește cea mai mare cetate bastionară din țară – Cetatea Alba Carolina, care, ca urmare a investițiilor de restaurare din ultimii ani, susținute din fonduri nerambusabile, a fost readusă la strălucirea pe care o merită.

Din anul 2024 Alba Iulia este inclusă pe lista monumentelor UNESCO prin Castrul Legiunii XIII Gemina, fiind parte componentă a cluster-ului Apulum în cadrul bunului cultural serial „Frontierele Imperiului Roman - Dacia”.

Cultura, patrimoniul, marketingul de oraș și turismul sunt tratate în Strategia integrată de dezvoltare urbană a Municipiului Alba Iulia.

Istoria i-a consacrat orașului Alba Iulia o poziționare deosebită printre așezările urbane din România. S-ar putea spune că localitatea a ocupat un loc predestinat de istorie, în partea de sud-vest a Transilvaniei, de a perpetua, prin așezări și cetăți, o locuire omenească statornică, pe același amplasament sau în proximitatea acestuia.
Valori urbanistice. Din punct de vedere urbanistic și al tramei stradale, evoluția sitului cultural se poate discuta pe baza celor două zone distincte conturate în Alba Iulia: una fortificată, ce include teritoriul castrului roman, refăcut și transformat în cetate medievală a orașului și o zonă deschisă care s-a dezvoltat mai cu seamă în jurul cetății - teritoriile de la vest, sud și nord, aproape în întregime situate cu circa 20 m deasupra luncii inundabile a Mureșului și foarte puțin spre est, la poalele acestei terase. Terasa pe care se află fortificația bastionară este în prezent relativ plană, fiind dificilă (dacă nu chiar imposibilă) aprecierea morfologiei sale inițiale, înainte de intervențiile antropice succesive (din epoca romană și până în secolul al XIX-lea). Cunoscând faptul că, de regulă, amplasarea unui castru de legiune roman necesită existența prealabilă a unui areal relativ plan, apreciem că la nivelul epocii antice, terasa nu prezenta denivelări majore. De asemenea, considerăm că era delimitată de aceleași elemente naturale precum cele figurate în cel mai timpuriu plan de care dispunem la ora actuală, astfel că la vest, se regăseau pantele relativ abrupte ale Dealului Mamut, bogat împădurite și cu frecvente izvoare cu apă potabilă (sursele de aprovizionare cu apă ale castrului roman, respectiv ale orașelor romane).

Din compararea situației actuale cu traseele stradale prezentate pe hărțile medievale și moderne, trama stradală pentru zona interioară a fortificației Alba Carolina conservă din secolul XVIII structura ce era prezentă pe planurile realizate de arhitectul G. M. Visconti, iar ulterior de inginerul militar K. von Weiss și generalul Bohn; prin care, de fapt, erau preluate mai vechile trasee de străzi ale cetății medievale. Modificările survenite față de perioada cetății medievale sunt generate de redestinarea unor spații spre funcțiunea de cazărmi militare austriece. De asemenea, între spațiile neconstruite ale Cetății Alba Carolina putem aminti piața cetății medievale, care a fost reamenajată în urma recentelor lucrări de restaurare și refacere a interiorului cetății. Acest spațiu a reprimit destinația/funcțiunea sa inițială din perioada medievală și modernă, după ce fusese transformată la sfârșitul secolului al XIX-lea în parc.
Valori arhitecturale. Dintr-o sumară inventariere a edificiilor cuprinse în planul lui Visconti din anul 1711 reiese că Alba Iulia avea la aceea data cca. 390-400 case și alte edificii, în vatra veche a orașului (Orașul de Jos) și 68 de edificii în cetate, în total 468. Numărul locuitorilor poate fi apreciat la circa 1500-2000 persoane, la începutul secolului al XVIII-lea.

În concret, configurația orașului Alba Iulia, pe noul amplasament, s-a definitivat în secolul al XVIII-lea. Din puținele date pe care le avem, respectiv planurile cetății întocmite de von Weiss în anii 1731 și 1736, respectiv Bohn – 1747, în care a fost cuprinsă și o parte a orașului, reiese că această nouă așezare s-a dezvoltat pe baza unui proiect de sistematizare.

În interiorul ansamblului fortificației bastionare Cetatea Alba Carolina se regăsesc cele mai importante monumente de arhitectură religioasă, civilă ori militară, pe care le enumerăm succint:

· Palatul Princiar <cunoscut actualmente sub denumirea de Palatul Principilor Transilvaniei> (sec. XVI – XVIII) - cea mai mare reședință administrativ-politică din Transilvania;

· Palatul Apor - important monument al arhitecturii Renașterii din Transilvania;

· Catedrala romano-catolică „Sf. Mihail” - cel mai important monument romanic din Transilvania,

· Palatul arhiepiscopal romano-catolic - inițial a fost parte componentă a Palatului Princiar;

· Biblioteca Batthyaneum și fosta Mănăstire a Trinitarienilor - deține cea mai importantă colecție de incunabule și carte veche din România;

· Colegiul Academic Bethlen - ridicat în perioada de maximă înflorire urbanistică și culturală din timpul domniei lui Gabriel Bethlen (sec. al XVII-lea);

· Catedrala Încoronării - ultimul monument important ridicat în Cetatea Alba Carolina, pentru Încoronarea Regilor României Mari: Ferdinand și Maria.
Valori memoriale. Situl cultural Cetatea Alba Carolina a produs și conservat valori memoriale importante păstrate în prezent în muzeele municipiului Alba Iulia. De asemenea, importante monumente de for public sunt amplasate în acest sit urban; cele mai importante dintre ele vor fi menționate mai jos, în subcapitolul dedicat inventarului patrimoniului cultural. Patrimoniul muzeal este reprezentat, în principal, de colecțiile deținute de Biblioteca Batthyaneum, Muzeul Național al Unirii Alba Iulia, Centrul Cultural Palatul Principilor prin Muzeul Palatul Principilor Transilvaniei, Spațiul Muzeal Principia și Casa Memorială „Camil Velican” și  colecția muzeală a Universității „1 Decembrie 1918” Alba Iulia, dar nu numai.
Valori imateriale. Acest segment de valori este recent animat de activitățile de reenactment istoric precum şi de festivalurile culturale, care sunt deja o tradiție anuală în Cetatea Alba Carolina.

· Reenactment antic: Garda Apulum – formată din Legiunea a XIII-a Gemina, Lupii Apoulonului și Ludus Apulensis, precum și Magna Nemesis. Acestea propun publicului larg spectacole de reconstituire a vieții din castrul roman de la Apulum.

· Schimbul de Gardă: ceremonialul schimbului de gardă se desfășoară la Porțile a III-a și a IV-a ale Cetății Alba Carolina. Garda Cetății are trei corpuri: de artilerie, de infanterie și de cavalerie. Militarii sunt echipați în uniforme realizate după modelul celor purtate de armata imperială IR45: comandant, sergenți, muschetari, grenadieri, tunari, cavalerie.

· Garda Națională Românească de la Alba Iulia: trupa de reenactment recreează atmosfera încărcată a zilelor care au precedat Unirea, dar și bucuria momentului 1 Decembrie 1918.

· Festivalul Roman Apulum: ajuns la a XIII-a ediție în anul 2025, reunește trupe de reconstituire istorică din întreaga lume, fiind cel mai mare festival de reenactment din România.

· Sărbătoarea Muzicii: Alba Iulia este unul din primele orașe din România care a aderat la acest fenomen mondial, a ajuns la cea de-a 12-a ediție și vine să asigure acces la genuri muzicale, concepte și prestații artistice dintre cele mai diverse.

· AlbaFest®: cel mai mare eveniment muzical dedicat tinerilor, ajuns la cea de-a 10 ediție, care propune întâlniri cu artiști din zona de mainstream.

· Festival de România®: proiecția Zilei Naționale a României în zona de produs turistic de eveniment.

· Festivalul Internațional de Teatru „Povești”, ajuns la 18 ediții, programează o amplă „paletă” de spectacole de teatru cu participare internațională.

· Spectacole de teatru de amatori: cu trupa Skepsis, organizate atât în aer liber dar și în sala de spectacole a Casei de Cultură a Studenților.

Toate aceste manifestări vin să pună în valoare istoria sitului cultural, iar imaginea Cetății Alba Carolina a câștigat notorietate și potențial turistic de mare importanță prin activități de istorie vie. „La Alba Iulia, istoria prinde viață!” este mesajul care exprimă o realitate și care întâmpină, în fiecare an, oameni de pretutindeni la evenimentele din Noaptea Muzeelor.
Valori ale peisajului cultural. Silueta impresionantă a Cetății Alba Carolina se distinge clar în peisajul orașului istoric, din oricare latură de acces: de pe podul din cartierul Partoș (latura de sud), din orașul de jos cu brâul stradal ce înconjoară cetatea stelară (latura de est), de pe dealurile line ce urcă spre vestul orașului, către înălțimea Mamut, iar recent de pe sectorul de autostradă – A10, deschis pe latura de est a orașului.

Acest peisaj cultural, ce păstrează ansamblul fortificației bastionare din secolul al XVIII-lea, dominat de siluetele turnurilor celor două catedrale, în urma lucrărilor de restaurare și valorificarea turistică, și-a câștigat locul pe harta Destinațiilor Turistice Europene de Excelență, premiul EDEN din anul 2012 confirmând valoarea acestei noi bijuterii turistice a României.

Inventarul și clasificarea patrimoniului cultural și a infrastructurii culturale

Patrimoniul cultural este definit, prin Legea nr. 182/2000, art.2, ca fiind „format din totalitatea bunurilor care reprezintă o mărturie și o expresie a valorilor, credințelor, cunoștințelor și tradițiilor naționale, indiferent de regimul de proprietate al acestora”.

Din punct de vedere al clasificării sale, patrimoniul cultural poate fi împărțit în două mari domenii - material și imaterial.

Patrimoniul material este format din:

1. Patrimoniul imobil constituit din totalitatea monumentelor de arhitectură și arheologie, care reprezintă structuri de locuire, sau locații sacre;

2. Patrimoniul mobil constituit din bunurile culturale - artefacte din categoria pieselor arheologice, numismatice, etnografice, documente istorice, hărți, fotografii, lucrări de artă plastică, artă statuară, sau alte categorii de obiecte care de-a lungul timpului au fost create de om sau prelucrate în vederea utilizării de către om - această categorie se regăsește în colecțiile muzeelor, arhivelor, bibliotecilor sau colecțiilor publice și private.

Patrimoniul imaterial/intangibil cuprinde totalitatea elementelor de tradiții și expresii orale, inclusiv limbajul ca vector al patrimoniului cultural intangibil, literatură, artă culinară, muzică, cântec, dans, sunete, jocuri, mitologie, ritualuri, obiceiuri, abilitățile și meseria ancestrală, precum și instrumentele, obiectele, artefactele și spațiile culturale asociate cu ele, permițând perpetuarea identității culturale orale și populare a unui popor sau a unei comunități.

La aceste categorii se poate adăuga și patrimoniul natural, componentă care în multe situații se poate regăsi ca un mixt între patrimoniul cultural și cel natural (cazurile siturilor rurale Roșia Montană și Rîmetea - ambele din județul Alba), respectiv în situația unor rezervații naturale în care se regăsesc și elemente antropice - ca elemente de locuire a omului în acele areale protejate astăzi prin norme legislative cu valoare  internațională.

Din punct de vedere al patrimoniului imobil, pe teritoriul administrativ al municipiului Alba Iulia se găsesc - conform Listei monumentelor istorice a Ministerul Culturii, următoarele categorii de monumente, grupate pe subcategorii (situri, ansambluri, monumente) de importanță națională sau locală:

	Municipiul Alba Iulia

107 monumente istorice înscrise în LMI 2015
	Categorii
	Arheologie
	Arhitectură
	For public
	Funerare
	Total

	
	Clasa A
	7
	19
	0
	1
	27

	
	Clasa B
	4
	71
	4
	1
	80


	Municipiul Alba Iulia

90 monumente de arhitectură înscrise în LMI 2015
	Tipuri
	Număr monumente
	Clasa A
	Clasa B

	
	Ansambluri urbane
	8
	2
	6

	
	Cetăți
	2
	2
	0

	
	Castele
	0
	0
	0

	
	Palate
	4
	3
	1

	
	Biserici
	10
	6
	4

	
	Case
	50
	1
	49

	
	Altele
	16
	7
	9


Ansambluri urbane:

Se disting în aria municipiului Alba Iulia mai multe Ansambluri urbane protejate, dintre care de categoria A, sunt:

· Situl urban „Cetatea Alba Iulia” (A);

· Ansambluri cetăți fortificate urbane: Ansamblul fortificației Cetatea Alba Carolina (A)

De asemenea, din punct de vedere urbanistic și importante pentru istoria arhitecturii locale sunt și cele șase ansambluri urbane protejate de categoria B, în Alba Iulia:

· Ansamblul urban str. George Coșbuc (B) - Alba Iulia;

· Ansamblul urban str. Decebal (B) - Alba Iulia;

· Ansamblul urban B-dul Ferdinand I (B) - Alba Iulia;

· Ansamblul urban str. Primăverii (B) - Alba Iulia;

· Ansamblul urban str. Teilor (B) - Alba Iulia;

· Ansamblul urban str. Trandafirilor (B) - Alba Iulia. Aici se distinge ca semnificație memorial-istorică, Casa Camil Velican (obiectiv deținut de Municipiul Alba Iulia, administrat de Centrul Cultural Palatul Principilor pentru a fi deschisă Casa memorială ca structură în cadrul Muzeului Palatul Principilor Transilvaniei; de asemenea, pe această stradă este și casa memorandistului Rubin Patiția.

Aproximativ jumătate dintre obiectivele de arhitectură clasate în lista monumentelor istorice, de pe raza municipiului Alba Iulia, sunt casele de locuit, în număr de 50 obiective, majoritatea dintre acestea fiind locuințe private și în prezent.

Dintre cele 4 palate clasate în lista monumentelor, 3 dintre ele sunt de importanță națională și sunt localizate în cuprinsul fortificației bastionare (Palatul Principilor Transilvaniei, Palatul Apor și Palatul arhiepiscopal romano-catolic) și au beneficiat de lucrări sau sunt în curs de restaurare și punere în valoare.

Monumentele de for public ridicate pe teritoriul municipiului Alba Iulia se pot clasifica în următoarele categorii:

· Artă monumentală: complexul statuar de busturi din jurul Sălii Unirii (24 busturi), statuia ecvestră a lui Mihai Viteazul (1975), statuia lui Mihai Viteazul de la Colegiul Militar (1991), statuia lui Iuliu Maniu (1993), Statuia lui I. I. C. Brătianu (1994), Bustul lui L. Blaga (1995) și grupul statuar al scriitorilor din parcul central, din fața Casei de Cultură a Studenților din Alba Iulia, bustul lui Carol Davila (1938), „Lupa Capitolina” în mijlocul Pieței Alessandria (1993), Monumentul Marii Uniri (2018), grup statuar din Parcul Unirii (2017-2019).

· Monumente și însemne memoriale: Obeliscul „Horea, Cloșca și Crișan” din fața porții a III-a a Cetății Alba Carolina (1937), Monumentul de pe Dealul Furcilor (1926/1959), Monumentul Custozza (1906), Monumentul Lossenau (1853), Troițe comemorative (1995, 2018), Plăci memoriale pe Poarta a III-a a Cetății Alba Carolina, la Sala Unirii (pe fronton și în interiorul Sălii), sau pe fațadele unor edificii importante din municipiu (Casele Camil Velican, Rubin Patiția, Biserica Maieri I).

· Monumente ale eroilor neamului: Obelisc în Cimitirul Eroilor (1946), Obelisc în cimitirul Partoș (1947), Obelisc în Bărăbanț (1947), Cruce și placă comemorativă Micești (1922), Obelisc la Biserica din Pîclișa (1995), Troița din Oarda de Jos (1994).

· Monumente funerare: Cimitirul Bisericii „Buna Vestire” Alba Iulia (monumentul protopopului Bălgradului, Nicolae Raţiu), Cimitirul „Maieri” (mormintele Ion Arion, Rubin Patiția, Zaharie Muntean, Camil Velican, Florian Medrea, Samoilă Mârza, ș.a.m.d.), și Cimitirul evreiesc de pe strada Vasile Alecsandri.

Din punct de vedere al infrastructurii culturale, pentru domeniile: arta spectacolelor, teatru, film, operă, muzee și case memoriale, municipiul Alba Iulia se prezintă pe o poziție inferioară în rândul reședințelor de județ din România. Statistica obiectivelor culturale din categoriile menționate este următoarea:

	Municipiul Alba Iulia

infrastructura culturală
	Muzee și colecții muzeale
	6
	Muzeul Național al Unirii

	
	
	
	Muzeul Palatul Principilor Transilvaniei

	
	
	
	Spațiul Muzeal Principia

	
	
	
	Museikon

	
	
	
	Colecția muzeală a Universității „1 Decembrie 1918”

	
	
	
	Colecția muzeală a Arhiepiscopiei Romano-Catolice

	
	Teatru
	1
	Teatrul de păpuși „Prichindel”

	
	Biblioteci
	2
	Biblioteca „Batthyaneum”

	
	
	
	Biblioteca județeană „Lucian Blaga”

	
	Cinematografe
	1
	Inspire Cinema

	
	Operă
	0
	-

	
	Filarmonică
	0
	-

	
	Centre culturale
	2
	Centrul de cultură „Augustin Bena”

	
	
	
	Centrul Cultural Palatul Principilor

	
	Case memoriale
	1
	Casa memorială Camil Velican

	
	Case de cultură
	2
	Casa de cultură a studenților

	
	
	
	Casa de cultură a sindicatelor

	
	Sală polivalentă
	0
	-

	
	TOTAL
	15
	


În ultimii 10 ani, Municipiul Alba Iulia a inițiat o serie de demersuri notabile în scopul afirmării ca punct de reper important pe harta vieții culturale la nivel național și european.

Menționăm faptul că Municipiul și-a depus candidatura în competiția pentru obținerea titlului de Capitală Europeană a Culturii.

Acest demers a presupus depunerea unui dosar de candidatură, prin care inițiatorul propunea o strategie culturală evidențiind patrimoniul și potențialul existent și prin care solicita apoi susținere pentru punerea în valoare a acestuia în viitor pe baza unor proiecte culturale complexe, riguroase.

Argumentele aduse de inițiatorul acestor demersuri, precum și analiza și decizia finală a juriului merită aduse în discuție, fiind relevante pentru diagnoza situației în care se află municipiul Alba Iulia în raport cu standardele dezirabile care marchează o viața culturală a comunității cu o dinamică optimă.

Administrația locală a înscris orașul Alba Iulia în competiția pentru obținerea titlului de „Capitală Europeană a Culturii” sub tema „Cealaltă Capitală”, urmărind să continue restaurarea Cetății și să intensifice restaurarea patrimoniului, turismul cultural și dezvoltarea culturii orașului – municipalitatea a adus o serie de argumente care evidențiază patrimoniul și potențialul turistic existent și eforturile întreprinse până atunci pentru dezvoltarea culturală, dintre care amintim:

· așezarea geografică - Alba Iulia are o poziție geografică avantajoasă pe teritoriul României, în apropiere de principalele culoare de transport și de aeroporturile internaționale de la Sibiu, Cluj Napoca și Târgu Mureș;

· Cetatea Alba Carolina - Cetatea bastionară de tip Vauban este cea mai mare cetate din România, integral conservată după 300 ani de la ridicare. Cetatea a primit numele împăratului Carol al VI-lea al Austriei, în vremea căruia a fost ridicată;

· dinamica culturală – pentru administrația locală cultura era la momentul depunerii candidaturii, ca și în prezent, un element central în promovarea orașului Alba Iulia ca destinație turistică, fiind considerată vector de dezvoltare a orașului. Autoritățile locale investiseră mult în anii precedenți în organizarea și promovarea unor evenimente și manifestări culturale care să distingă agenda culturală a orașului în arealul urbelor din România și să promoveze „Cealaltă Capitală” (sloganul turistic al orașului) ca pe un oraș al culturii. Dinamica vieții culturale era principalul argument care anima candidatura Municipiului Alba Iulia pentru titlul de Capitală Europeană a Culturii în 2021;

· cultura porțelanului – în Alba Iulia există o tradiție a culturii porțelanului, orașul fiind cunoscut la nivel mondial pentru această industrie. Există o adevărată cultură a porțelanului și o serie de fabrici care produc obiecte din ceramică. Cu o tradiție de 45 de ani în fabricarea obiectelor de porțelan, Alba Iulia rămâne și în prezent centrul cel mai dezvoltat din România în privința afacerilor cu ceramică.

Raportul privind evaluarea dosarelor de participare în faza de preselecție a competiției pentru titlul de „Capitală Europeană a Culturii 2021” a fost publicat de comisia internațională responsabilă de selecția candidaturilor, fiind distribuit în media.

Într-o notă generală, juriul a considerat candidatura ca fiind potrivită și consistentă cu scopul strategic fixat, care punea accent pe dezvoltarea urbană și diversificarea abordării evenimentelor de tip festival pentru beneficiul locuitorilor și turiștilor. Membrii juriului au notat performanțele orașului Alba Iulia, apreciind eforturile din ultimii ani de a folosi spațiul public, mai ales Cetatea, ca pe o scenă pentru evenimente culturale diverse. S-a apreciat de asemenea și intenția de a revitaliza cartierele din jurul Cetății investind în cartografierea resurselor și încurajarea inițiativelor culturale de mici întreprinzători/ actori culturali.

Totodată însă, juriul a depunctat o serie de aspecte care denotă fragilitatea potențialului cultural existent în viața comunității. Observațiile juriului pot fi considerate ca reale recomandări pentru a spori șansele orașului de a se impune ca reper cultural în viitor:

· centrarea pe dezvoltarea evenimentelor de tip festival face ca proiectul Capitală Culturală Europeană să fie mai degrabă un cadru optim pentru consumul cultural, decât pentru dezvoltarea artiștilor și industriilor creative și culturale din oraș;

· accentul redus pe încurajarea și dezvoltarea creației și inovării;

· inițiativele propuse pentru dezvoltarea urbană în viitor sunt de apreciat, însă ar fi de dorit evidențierea în același timp a unei strategii de dezvoltare și construcție a capacității unor organizații și proiecte artistice, culturale și creative durabile în aceste spații, dat fiind faptul că dosarul de candidatură arată lipsa instituțiilor culturale permanente;

· slaba implicare a comunității locale.

În urma consultării publice prin chestionar specific privind domeniile turism, marketing de oraș și patrimoniu, în mod sintetic, rezultatele relevă următoarele aspecte:

· La întrebarea privind importanța patrimoniului cultural pentru dezvoltarea urbanistică a municipiului Alba Iulia, din 182 răspunsuri date, 170 (93,40%) de respondenți consideră patrimoniul cultural ca fiind foarte important/cel mai important;

· La întrebarea privind starea de conservare și punere în valoare a patrimoniului cultural, din numărul total de 182 de respondenți, 141 (77,47%) au considerat starea ca fiind „bună”, în timp ce 26 (14,28%) o apreciază ca fiind „rea”;

· La întrebarea privind gradul de semnalizare a monumentelor istorice și a traseelor culturale din municipiul Alba Iulia, răspunsurile celor 182 de respondenți, relevă următoarele:

· foarte bun și bun = 83 (45,60%)

· satisfăcător = 76 (41,75%)

· nesatisfăcător = 23 (12,64%);

· În ce privește necesitatea înființării unui departament/serviciu de patrimoniu cultural și cultură în cadrul Municipiului Alba Iulia, din totalul celor 182 respondenți, un număr de 128 (70,33%) consideră „Necesară/Foarte necesară” existența acestui departament, în timp ce 54 (29,67%) apreciază că „Nu este necesară”; Urmare a acestui rezultat și a implementării proiectului de reabilitare a Corpului E al Palatului Principilor Transilvaniei cu obligativitatea beneficiarului (Municipiul Alba Iulia) de înființare a unui muzeu, respectiv existența deja în aparatul de specialitate a primarului a unui alt spațiu muzeal și a unui serviciu responsabil de evenimente culturale și turism a fost realizată reorganizarea funcțională ce a dus la apariția Centrului Cultural Palatul Principilor;

· La stabilirea priorităților de intervenție pentru restaurarea/ punerea în valoare a obiectivelor de patrimoniu ale municipiului Alba Iulia, din același număr de 182 răspunsuri se relevă primele trei priorități:

1. Biblioteca Batthyaneum - 125 voturi;

2. Palatul Principilor (în întregime) - 122 voturi;

3. Biserica creștină de secol X (vestigiile arheologice) - 64 voturi.

Concluziile care se desprind din analiza datelor acestui chestionar sunt următoarele:

· comunitatea locală consideră foarte important bogatul patrimoniu cultural local, precum și gestionarea patrimoniului cultural de un departament de specialitate;

· signalistica monumentelor și traseelor culturale ale orașului trebuie îmbunătățită și corelată cu prelucrarea/ prezentarea acestora în cadrul materialelor promoționale/de promovare;

· dorința majoră de punere în valoare și în circuitul public de vizitare a unor obiective extrem de importante pentru localitate, dar și pentru istoria și cultura europeană.

În condițiile în care rolul economico-social al activității turistice în cadrul economiei locale este cert în cadrul multor centre urbane cu funcțiuni turistice de pe piața internă și internațională, în prima etapă a elaborării Componentei Turism din cadrul SIDU 2021-2030, cea a analizei de nevoi la nivelul municipiului Alba Iulia și al zonei urbane funcționale, se realizează o analiză diagnostic a turismului local.

Impactul economic al turismului la nivelul României se cuantifică în felul următor:

· 2,568% contribuție în Produsul Intern Brut la nivelul anului 2022;

· în anul 2024 peste 14,2 milioane de sosiri turiști români și străini, în creștere cu 4,5% față de anul precedent, din care 2,4 milioane de turiști străini, cu 13,5% mai mulți față de anul precedent.

Din rapoartele și analizele statistice a rezultat în anul 2024 un număr total de sosiri în județul Alba de 266806 turiști, din care 232395 români și 34411 străini. Raportat la anul precedent rezultă o creștere de aprox. 5,3% per total, respectiv o creștere cu 2,36% la turiștii români și 24,94% la turiștii străini.

În contextul de mai sus, se poate spune că acest sector de activitate deține o pondere modestă la nivelul municipiului Alba Iulia și al zonei urbane funcționale, reprezentat, la nivelul anului 2024, de 85.180 sosiri de turiști în Alba Iulia, raportat la 259.636 sosiri la nivelul județului Alba, în timp ce înnoptările se ridică la 127.079 în Alba Iulia, față de 456.299 la nivelul județului.

Turismul beneficiază în județul Alba de un potențial important, reprezentat de cadrul natural deosebit și de obiectivele sale culturale de certă valoare.

Turismul cultural a căpătat noi impulsuri în ultimii ani, principala atracție o reprezintă orașul Alba Iulia, cu numeroase obiective cultural-istorice (cetatea Vauban, vestigiile castrului roman, catedralele catolică și ortodoxă, Biblioteca documentară Batthyaneum, Sala Unirii, Palatul Principilor Transilvaniei etc). De interes turistic sunt și localități precum municipiile Sebeș, Aiud, Blaj și comuna Câlnic (biserică fortificată inclusă în patrimonial UNESCO), Cetatea dacică de la Căpâlna, Roșia Montana dar și alte numeroase obiective culturale amplasate în toate zonele județului, încă neincluse în circuitele turistice.

Fluxul turistic, evidențiat atât de numărul de sosiri (turiști cazați) cât și de numărul de înnoptări înregistrează un trend ascendent în ultimii 20 de ani, ceea ce arată că în această perioadă s-au depus eforturi în demersul de atragere a turiștilor, fiind totodată diversificată oferta turistică și a oportunităților de petrecere a concediului în vederea prelungirii sejurului turiștilor în județul Alba.
Din datele furnizate de Barometrul cultural publicat pe site-ul www.culturadata.ro, la nivelul consumului cultural public, frecvența vizitării obiectivelor cu relevanță culturală a crescut accelerat: 67% dintre respondenți au vizitat monumente istorice și situri arheologice cel puțin o dată pe an în 2023, față de 59% în 2022, iar 45% au vizitat un muzeu, o expoziție sau o galerie de artă cel puțin o dată pe an în 2023, față de 30% în 2022. În același timp, 34% dintre respondenți au mers la cinematograf cel puțin o dată în 2023, procentul fiind apropiat de cifrele premergătoare pandemiei.

Procentul respondenților care în 2023 au mers cel puțin o dată pe an la bibliotecă pentru a împrumuta cărți (20%) este similar procentului respondenților care au participat cel puțin o dată pe an la un târg de carte (16%). Concomitent însă, participarea la evenimentele specifice artelor spectacolului, în afara festivalurilor, rămâne scăzută: doar 25% dintre respondenți au mers la cel puțin un spectacol de teatru, iar 24% la cel puțin un spectacol de muzici culte în 2023.

Între activitățile culturale din spațiul public, de remarcat este faptul că peste 50% dintre tinerii cu vârste între 18 și 35 de ani au participat cel puțin o dată în 2023 la festivaluri de muzică, iar 40% au participat la festivaluri gastronomice. Aproximativ 20% dintre tineri au participat în 2023 la festivaluri de filme și de teatru, iar 15% la festivaluri de literatură.

Studiul Barometrul de Consum Cultural 2023 se bazează pe un sondaj de opinie realizat de operatorul Institutul Roman pentru Evaluare și Strategie (IRES), în perioada septembrie - octombrie 2023, pe un eșantion reprezentativ național pentru populația de 18 ani și peste. Volumul aproximativ al eșantionului este de 1035 de persoane, cu o eroare maxima de +/-3,1%, la un nivel de încredere de 95%. Aplicarea chestionarelor s-a realizat prin metoda CATI, pe un eșantion simplu, aleatoriu, prin generarea de numere de telefon cu format valid pe teritoriul României, prin metoda RDD (Random Digit Dialing).

Consumatorii omnivori, elitiști, sociali, reticenți la cultură și non-consumatorii sunt cele cinci categorii catalogate în Barometrul de consum cultural 2023. Cei care au realizat cercetarea recomandă prețuri accesibile la activități culturale în special pentru categoriile defavorizate, în special la sate și "o politică culturală oficială la nivel național".

Datele furnizate în Barometrul de Consum Cultural 2023 arată că, la nivelul comunităților de consum cultural identificate în societatea românească, un sfert din populație constituie publicul receptiv la cultură în spațiul public, iar la polul opus, jumătate dintre participanții la studiu nu au contact direct cu ceea ce presupune consumul de produse culturale sau artistice.
I. Dezvoltarea specifică a instituției

4.1
Documente de referință necesare analizei:
a) Regulamentul de organizare și funcționare al Centrului Cultural Palatul Principilor din Alba Iulia, aprobat prin Anexa nr. 1 la Hotărârea Consiliului Local al Municipiului Alba Iulia nr. 123/14.04.2025;

b) Organigrama Centrului Cultural Palatul Principilor din Alba Iulia, aprobata prin Anexa nr. 2 la Hotărârea Consiliului Local al Municipiului Alba Iulia nr. 123/14.04.2025;
c) Statul de funcții al Centrului Cultural Palatul Principilor din Alba Iulia, aprobată prin Anexă la Hotărârea Consiliului Local al Municipiului Alba Iulia nr. 260/28.08.2025;
d) Bugetul aprobat al Centrului Cultural Palatul Principilor din Alba Iulia pe anii 2024-2025:
- lei -
	Nr. crt.
	Indicatori economici
	2024
	2025

	1.
	Venituri totale, din care:
	9.273.026
	10.620.770

	1.a
	Venituri proprii din activitatea de bază
	880.539
	1.133.190

	1.b
	Donații și sponsorizări
	144.967
	327.580

	1.c
	Subvenții
	8.247.520
	9.160.000

	2.
	Cheltuieli totale, din care:
	9.273.026
	10.639.650

	2.a
	Cheltuieli de personal
	2.844.397
	4.040.880

	2.b
	Bunuri și servicii
	5.644.011
	5.558.770

	2.c
	Cheltuieli de capital
	784.618
	1.040.000

	2.d
	Plăți efectuate în anii precedenți și recuperate în anul curent
	0
	18.880



4.2.
Scurt istoric al instituției, de la înființare până în prezent
2023 – 27.04: prin Hotărârea Consiliului Local al Municipiului Alba Iulia numărul 167 a fost înființat Muzeul Palatul Principilor Transilvaniei ca instituție publică de cultură de interes local, cu personalitate juridică în subordinea Consiliului Local al Municipiului Alba Iulia. Sediul administrativ a fost aprobat în Municipiul Alba Iulia, str. Militari, nr. 4, județul Alba. Obiect principal de activitate este constituirea științifică, administrarea, conservarea și restaurarea patrimoniului muzeal; cercetarea științifică, evidența, documentarea, protejarea și dezvoltarea patrimoniului muzeal; punerea în valoare a patrimoniului muzeal în scopul cunoașterii, educării și recreerii. Personalul muzeului este compus exclusiv din personal contractual, conform statului de funcții, iar numărul maxim de posturi pentru aparatul muzeului este de 21. Finanțarea Muzeului Palatul Principilor Transilvaniei se realizează din venituri proprii și alocații și subvenții de la bugetul local, precum și din donații și sponsorizări provenite, în condițiile legii, de la persoane fizice și persoane juridice, române și străine;
2023 – 30.05: prin Hotărârea Consiliului Local al Municipiului Alba Iulia nr. 217 a fost aprobat Regulamentul de Organizare și Funcționare, modificat prin HCL 257 din 23.06.2023; prin Hotărârea Consiliului Local nr. 238 a fost aprobată transmiterea în administrare a unor bunuri din domeniul public al Municipiului Alba Iulia;
2023 – 04.09: prin Hotărârea Consiliului Local al Municipiului Alba Iulia nr. 360 au fost aleși reprezentanții Consiliului Local Alba Iulia în Consiliul de administrație al Muzeului Palatul Principilor Transilvaniei: Narcisa Ioana Bucureștean, Ioan Fulea, Corina Rotar, Raul Sebastian Tudorașcu.
2023 – 27.09: prin Hotărârea Consiliului Local nr. 392 au fost stabilite taxele și tarifele la Muzeul Palatul Principilor Transilvaniei, Regulamentul de vizitare și Politica de confidențialitate.
2023 – 18.12: se transmite către Ministerul Culturii dosarul în vederea obținerii Avizului prealabil în vederea înființării muzeelor și colecțiilor publice conform Ordinului nr. 2297/2006.
2024 – 30.01: prin Hotărârea Consiliului Local al Municipiului Alba Iulia nr. 12 a fost stabilită reorganizarea funcțională al Muzeului Palatul Principilor Transilvaniei în Centrul Cultural Palatul Principilor începând cu 1 martie 2024. Urmare a acestei hotărâri, Muzeul Palatul Principilor Transilvaniei își pierde personalitatea juridică și devine structură funcțională în cadrul Centrului. Prin această reorganizare funcțională au fost preluate din aparatul de specialitate Serviciul evenimente, turism, Spațiul Muzeal Principia, Centrul Național de Informare și Promovare Turistică, Compartimentele de evenimente și turism. Scopul reorganizării funcționale îl reprezintă concentrarea activității culturale, de patrimoniu, evenimente și turism într-o singură entitate juridică în scopul aplicării unor strategii coerente și congruente la nivelul Municipiului Alba Iulia. Numărul de posturi al Centrului Cultural Palatul Principilor devine 44 și este format din 21 posturi existente la data prezentei în Muzeul Palatul Principilor Transilvaniei la care se adaugă 20 posturi ale Serviciului evenimente, turism preluat din aparatul de specialitate al Primarului Municipiului Alba Iulia și 3 posturi vacante preluate din aparatul de specialitate al Primarului Municipiului Alba Iulia. Cele 21 de posturi ale Muzeului Palatul Principilor Transilvaniei includ 19 posturi post implementare.
2024 – 13.02: Comisia Națională a Muzeelor și Colecțiilor din cadrul Direcția de Patrimoniu Cultural (Ministerul Culturii) emite Avizul prealabil nr. 8082 / 13.02.2024 pentru Muzeul Palatul Principilor Transilvaniei;
2024 – 29.02: prin Hotărârea Consiliului Local al Municipiului Alba Iulia nr. 64 a fost desemnat reprezentantul consiliului local în consiliul de administrație al Centrului Cultural Palatul Principilor: Ioan Fulea;
2024 – 25.07: prin Hotărârea Consiliului Local al Municipiului Alba Iulia nr. 251 au fost stabilite tarifele pentru biletele de acces și serviciile oferite de Centrul Cultural Palatul Principilor
2024 – 29.08: prin Hotărârea Consiliului Local al Municipiului Alba Iulia nr. 303 în administrarea Centrului Cultural Palatul Principilor se include și Spațiul Monument Caponieră.
2024 – 27.11: prin Hotărârea Consiliului Local al Municipiului Alba Iulia nr. 405 a fost desemnat reprezentantul consiliului local în consiliul de administrație al Centrului Cultural Palatul Principilor: Ioan Fulea;
2025 – 26.03: prin Hotărârea Consiliului Local al Municipiului Alba Iulia nr. 117 a fost aprobată transmiterea în administrarea Centrului Cultural Palatul Principilor a Casei Velican – pentru înființarea Casei Memoriale Velican;
2025 – 14.04: prin Hotărârea Consiliului Local al Municipiului Alba Iulia nr. 123 a fost aprobată modificarea Regulamentului de organizare și funcționare (ROF) și a Organigramei Centrului Cultural Palatul Principilor;


4.3.
Criterii de performanță ale instituției, în anul 2024 și 2025 (până la 30.06):
	Nr. crt.
	Indicatori de performanță
	2024
	2025
(până la 30.06)

	l.
	Cheltuieli pe beneficiar

(subvenție + venituri proprii - cheltuieli de capital)/nr. de beneficiari
	36,59
	83,42*

	2.
	Fonduri nerambursabile atrase (lei)
	236.726
	223.360

	3.
	Număr de activități educaționale
	16
	11

	4.
	Număr de apariții media
	54
	42

	5.
	Număr de beneficiari neplătitori (CNIPT)
	88.549
	33.903

	
	Număr de beneficiari neplătitori (expoziții)
	12.437
	8.571

	
	Număr de beneficiari neplătitori (evenimente publice)
	105.000
	52.000

	6.
	Număr de beneficiari plătitori (expoziții)
	21.568
	16.320

	
	Număr de beneficiari plătitori (evenimente publice)
	450
	117

	7.
	Număr de expoziții temporare
	9
	6

	
	Număr de evenimente
	19
	9

	
	Număr de reprezentații
	24
	63

	8.
	Număr de proiecte/acțiuni culturale
	53
	51

	9.
	Venituri proprii din activitatea de bază
	643.813
	1.133.190

	10.
	Venituri proprii din alte activități
	144.967
	327.580


* Raportarea s-a făcut la total venituri proprii estimate în buget, inclusiv subvenții și cheltuieli de capital (informații estimate până la 31.12.2025) și număr de beneficiari până la 30.06.2025.

4.4.
Scurtă descriere a patrimoniului instituției (sediu, spațiu, dotări, bunuri culturale etc.)
Spațiile din administrarea Centrului Cultural Palatul Principilor sunt:
Corpul E al Palatului Principilor Transilvaniei - sediul principal al instituției unde își desfășoară activitatea: Managerul, Muzeul Palatul Principilor Transilvaniei, Serviciul evenimente și turism, Centrul Național de Informare și Promovare Turistică, Compartimentul management, operațiuni; aflat în Alba Iulia, str. Militari, nr. 4.
Spațiul Muzeal Principia - spațiul unde își desfășoară activitatea secția muzeală cu același nume, aflată în Alba Iulia, Piața Cetății, nr. 1;
Spațiul Monument Caponieră – spațiul unde este prevăzută desfășurarea activității de dezvoltare a abilităților vocaționale, ateliere educative și creative, activități de tineret; aflat în Cetatea Alba Carolina, în proximitatea Palatului Apor;
Casa Velican – spațiul unde este prevăzută dezvoltarea Casei Memoriale Camil Velican – primul primar român al Alba Iuliei; aflat în Alba Iulia, str. Primăverii, nr. 7;
Poarta a IV-a – spațiul unde este prevăzută dezvoltarea unui spațiu expozițional vizitabil și punct de cantonare a trupei de reenactment Garda Cetății Alba Carolina – Regimentul IR45, precum și un spațiu versatil de evenimente; aflat în Alba Iulia, în proximitatea Arhiepiscopiei Romano-Catolice și str. Mihai Viteazul.
Referitor la dotări se poate spune succint că instituția are în patrimoniu toate dotările rezultate în urma implementării proiectului de reabilitare, reamenajare și punere în valoare a Corpului E al Palatului Principilor Transilvaniei, bunurile aflate în utilizarea Serviciului evenimente, turism preluat prin reorganizarea funcțională (incluzând dotările Spațiului Muzeal Principia, dotările Centrului Național de Informare și Promovare Turistică, dotări ale Academiei Doamnelor). De la înființare și până în prezent, instituția a dobândit și dotări proprii, prin achiziții publice. Toate nevoile de funcționare și dezvoltare în condiții de eficiență și activitate la standarde actuale sunt asigurate prin baza materială pe care o deține instituția.

Prin achiziții interne și internaționale, instituția a reușit să dezvolte o bază de bunuri culturale proprii care însumează:

· 495 bunuri culturale în total, înscrise în DocPat, din care:

· 42 bunuri clasate:

· 40 bunuri în categoria fond;

· 2 bunuri în categoria TEZAUR;

· 14 bunuri în curs de clasare;



· 6 bunuri predate de către persoane fizice rezultate în urma unor descoperiri accidentale.

Bunurile culturale deținute se împart în:

· bunuri litice mobile;

· arme și unelte;

· ceramică smălțuită;

· numismatică și medalii;

· gravuri;

· hărți;

· carte veche;

· diplome nobiliare;

· clișee foto și fotografii;

· mobilier;

· instrumente de măsurare a timpului;

· instrumente muzicale și de înregistrare;

· accesorii vestimentare.
4.5 Lista activităților desfășurate în anul 2024 și 2025 (execuție la luna iunie)
	2024
	2025 (la 30.06)

	Program:
	Buget
	Program:
	Buget

	
	Prevăzut
	Rectificat/Execuție
	
	Prevăzut

	1. Artele spectacolului
	
	
	1. Artele spectacolului
	

	1.a Concerte pascale
	150.000
	108.002
	1.a Concerte pascale
	60.000

	1.b Festivalul Roman Apulum®
	250.000
	146.041
	1.b Festivalul Roman Apulum®
	200.000

	1.c AlbaFest®
	400.000
	1.154.202
	1.c AlbaFest®
	500.000

	1.d Ținutul fericirii – Festival de joacă
	150.000
	65.000
	1.d Ținutul fericirii – Festival de joacă
	50.000

	1.e Fiii satului – Oarda
	50.000
	40.180
	1.e Sărbătoarea Muzicii
	500.000

	1.f Sărbătoarea muzicii
	400.000
	625.630
	1.f Imagine Fest
	500.000

	1.g Suflet de român
	150.000
	230.533
	1.g Suflet de român
	50.000

	1.h Festival de folclor pentru tineret
	100.000
	0
	1.h Alba Iulia Music and Film Festival
	300.000

	1.i Alba Iulia Music and Film Festival
	250.000
	250.000
	1.i Ziua Iei
	15.000

	1.j Ziua Iei
	5.000
	0
	1.j Sărbătoarea Încoronării
	30.000

	1.k Sărbătoarea Încoronării
	50.000
	5.891
	1.k Festival de România®
	140.000

	1.l Festival de România®
	350.000
	575.841
	1.l Festivalul vinului
	50.000

	1.m Festivalul Vinului
	50.000
	0
	1.m Crăciun la Palat
	50.000

	1.n Serbările iernii – Parc de Crăciun
	50.000
	215.918
	1.n Spectacole de reconstituire militară
	150.000

	1.o Spectacole de reconstituire militară
	350.000
	378.733
	1.o Concerte și recitaluri în colaborare cu Centrul Cultural Radio România
	15.000

	1.p Concerte și recitaluri în colaborare cu Centrul Cultural Radio România
	20.000
	0
	
	

	2. Evenimente educative
	
	
	2. Evenimente educative
	

	2.a Ateliere educative
	50.000
	41.051
	2.a Ateliere educative / creative
	50.000

	2.b Di#fffusion
	10.000
	10.000
	2.b Di#fffusion
	25.000

	2.c Evenimente academice co-organizate
	40.000
	0
	2.c Evenimente academice co-organizate
	5.000

	3. Alte evenimente
	
	
	3. Proiecte muzeale / cercetare
	

	3.a Cântecul generațiilor
	100.000
	0
	3.a Noaptea Muzeelor, Noaptea Cercetătorilor, Conferință științifică, Expoziții temporare, Dezvoltare expoziție permanentă
	200.000

	3.b Alte evenimente social-cultural-educative
	100.000
	48.779
	
	

	3.c Gala excelenței – educație, sănătate, afaceri
	80.000
	105.000
	
	

	3.d Apulum Bike Fest
	75.000
	90.200
	
	

	4. Expoziții temporare
	
	
	4. Alte evenimente
	

	4.a Eminescu, Omul
	3.000
	2.158
	4.a Alte evenimente social-cultural-educative co-organizate
	80.000

	4.b Rădăcinile credinței
	0
	0
	4.b Fiii satului - Oarda
	20.000

	4.c O călătorie în lumea LEGO
	10.000
	9.646
	4.c Gala excelenței – educație, sănătate, afaceri
	20.000

	4.d Meșteșuguri
	0
	0
	
	

	4.e Ii călătoare și șezătoare
	0
	0
	
	

	4.f Strălucirea scrierii medievale – Codex Aureus
	4.000
	3.392
	
	

	4.g Rădăcini și simboluri
	0
	0
	
	

	4.h Poveste în imagini: O biserică pentru Regii României Mari
	5.000
	3.500
	
	

	4.i Inuman
	1.000
	250
	
	

	4.j Noaptea Muzeelor
	50.000
	45.071
	
	

	5. Conferință internațională
	
	
	5. Conferință internațională
	

	5.a Renașterea Palatului Principilor din Alba Iulia
	30.000
	6.762
	5.a Zilele Reformei Religioase la Alba Iulia – Reforma și nașterea Principatului Transilvaniei
	50.000

	
	
	
	5.b Casele Puterii – Reședințele elitelor din Transilvania medievală și premodernă
	50.000

	6. Dezvoltare colecție muzeală
	
	
	6. Dezvoltare colecție muzeală
	

	6.a Bunuri culturale mobile
	150.000
	144.788
	6.a Bunuri culturale mobile
	200.000

	7. Turism și Promovare turistică
	
	
	7. Turism și Promovare turistică
	

	7.a Expoziții turistice
	30.000
	14.868
	7.a Expoziții turistice
	30.000

	7.b Apariții media
	250.000
	163.720
	7.b Apariții media
	

	7.c Materiale de promovare
	100.000
	98.360
	7.c Materiale de promovare
	25.000


II. Sarcini pentru management
Pentru perioada 1 ianuarie 2026 – 31 decembrie 2030 (durata proiectului de management), managerul va avea ca obiectiv principal coordonarea și dezvoltarea Centrului Cultural Palatul Principilor din Alba Iulia, îndeplinind următoarele sarcini:
a) Formularea coerentă a acțiunilor pentru îndeplinirea misiunii și obiectivelor instituției;
b) Completarea/modificarea organigramei, statului de funcții și regulamentului de
organizare și funcționare al Centrului;
c) Îmbunătățirea managementului financiar;
d) Folosirea de metode de evaluare/monitorizare a rezultatelor instituției și a instrumentelor specifice de marketing și management;
e) Realizarea misiunii și obiectivelor instituției în baza unui program cultural profesionist - cadru optim al desfășurării activității curente în acord cu statutul unei instituții profesioniste care răspunde nevoilor comunității locale;

f) Asigurarea unei activități culturale valoroase capabilă să asigure educarea și dezvoltarea publicului - țintă pe termen mediu și lung;
g) Intensificarea schimburilor culturale la nivel național și internațional;
h) Identificarea și a altor activități pentru diversificarea ofertei culturale ținând cont de strategia de marketing a instituției;

i) Realizarea unor parteneriate cu instituții de profil din țară și din străinătate în vederea derulării unor programe și proiecte culturale de interes național și internațional;
j) Asigurarea infrastructurii necesare pentru dezvoltarea și desfășurarea optimă a activității instituției;

k) Realizarea unor parteneriate speciale cu instituțiile de învățământ și dezvoltarea unor programe speciale;

II.k.1) Asigurarea formarii profesionale continue a personalului Centrului, ținând cont de contextul cultural legislativ actual;

a) Îndeplinirea tuturor obligațiilor care derivă din aprobarea proiectului de management și în conformitate cu hotărârile Consiliului Local al Municipiului Alba Iulia, respectiv cele prevăzute de legislația în vigoare și de reglementările ce privesc funcționarea instituției;
b) Transmiterea către Consiliul Local al Municipiului Alba Iulia a rapoartelor de activitate și a tuturor comunicărilor necesare;

c) Urmărirea continuă a proiectelor și programelor prevăzute a se realiza prin Proiectul de management pentru întreaga perioadă a contractului;
d) Coordonarea magazinului de suveniruri și a unui magazin on-line;
e) Organizarea campaniilor de promovare a produsului cultural pentru a capta atenția publicului țintă, promovarea prin acțiuni de ATL, BTL și TTL;
f) Încheierea de noi parteneriate și dezvoltarea acestora la nivel local, național, internațional, cu instituții similare, centre naționale și internaționale de cultură, cu universități, muzee, biblioteci, asociații, fundații, ONG-uri de profil, uniuni de creație, agenții de turism și altele;

g) Creșterea eficienței și a gradului de asumare individuală a responsabilităților ce revin fiecărui angajat;

h) Creșterea gradului de inițiativă personală în domeniul de specialitate revenit fiecăruia prin fișa de post;

i) Asigurarea condițiilor privind formarea și perfecționarea angajaților, în scopul dezvoltării competențelor care să le permită să performeze atribuții aferente unor posturi prezente sau viitoare;

j) Gestionarea și protejarea patrimoniului propriu și aflat în comodat;

k) Dezvoltarea bazei materiale a instituției;

l) Dezvoltarea patrimoniului de bunuri culturale și derularea activității specifice de clasare;
m) Elaborarea și executarea unui proiect privind marcarea clădirilor monument istoric din Cetatea Alba Carolina și dezvoltarea unui plan de promovare turistică pentru ele;

n) Dezvoltarea signalisticii și a plăcilor informative aferente clădirilor din Cetatea Alba Carolina;

o) Dezvoltarea unui sistem de informare prin panouri de promovare amplasate pe zone adiacente autostrăzilor  și cu vizibilitate de pe autostradă, în colaborare cu instituțiile cu responsabilități în domeniu.



Proiectul de management trebuie să aibă în vedere și următoarele sarcini specifice:
a) Concordanta cu strategiile culturale și educativ-formative stabilite de Consiliului Local al Municipiului Alba Iulia în subordinea căreia funcționează;

b) Oferirea de produse și servicii culturale diverse pentru satisfacerea nevoilor culturale comunitare, în scopul creșterii gradului de acces și al participării cetățenilor la viața culturală;
c) Conservarea, cercetarea, protejarea, transmiterea, promovarea și punerea în valoare a patrimoniului cultural legat de Palatul Principilor Transilvaniei și Cetatea Alba Carolina, patrimoniul antic al Alba Iuliei, contextul Marii Uniri de la 1 Decembrie 1918 și a Încoronării de la Alba Iulia în raport cu personalitatea lui Camil Velican;

d) Educația continuă a membrilor comunității, în spiritul transmiterii valorilor morale, artistice și științifice moștenite, precum și pentru păstrarea nealterată a patrimoniului cultural, de valoare națională și universală;
e) Organizarea de evenimente artistice, culturale și educative fără a se limita la simpozioane, festivaluri, concursuri, conferințe și altele asemenea;

f) Susținerea expozițiilor temporare sau permanente, elaborarea de monografii, editarea de cărți și publicații cu caracter cultural;

g) Organizarea de ateliere și alte întâlniri artistice;
h) Organizarea de servicii de cercetare, documentare și informare în domeniul său de activitate;
i) Inițierea de concursuri și activități cu rol educativ în parteneriat cu școli, licee, universități, precum și alte muzee și centre culturale;

j) Promovarea turismului natural, istoric, cultural, religios și de eveniment al Alba Iuliei prin Centrul Național de Informare și Promovare Turistică;

k) Atragerea de fonduri, inclusiv fonduri europene pentru proiecte și programe;
l) Dezvoltarea Centrului Cultural Palatul Principilor într-un pol cultural;

m) Organizarea de evenimente culturale care să devina un punct suplimentar de atracție pentru turiștii internaționali;
n) Organizarea de festivaluri și evenimente în colaborare cu partenerii locali, naționali și internaționali.
III. Structura și conținutul proiectului de management
Proiectul întocmit de candidat este limitat la un număr maxim de 60 de pagini plus anexe și trebuie să conțină punctul de vedere al candidatului asupra dezvoltării instituției pe durata proiectului de management. În întocmirea proiectului se cere utilizarea termenilor conform definițiilor prevăzute în ordonanța de urgență.
În evaluarea proiectului de management se va urmări modul în care oferta candidatului răspunde sarcinilor formulate în baza prevederilor art.12 alin. (l) din ordonanța de urgență, având în vedere următoarele prevederi, care reprezintă totodată și criteriile generale de analiza și notare a proiectelor de management:
a) analiza socioculturală a mediului în care își desfășoară activitatea instituția și propuneri privind evoluția acesteia în sistemul instituțional existent;
b) analiza activității instituției și, în funcție de specific, propuneri privind îmbunătățirea acesteia;
c) analiza organizării instituției și propuneri de restructurare și/sau reorganizare, după caz;
d) analiza situației economico-financiare a instituției;
e) strategia, programele și planul de acțiune pentru îndeplinirea misiunii specifice a instituției publice de cultură, conform sarcinilor prevăzute la pct. V;
f) o previziune a evoluției economico-financiare a instituției, cu o estimare a resurselor financiare ce ar trebui alocate de autoritate, precum și a veniturilor instituției ce pot fi atrase din alte surse.

Proiectul, structurat obligatoriu pe modelul de mai jos, trebuie să conțină soluții manageriale concrete, în vederea funcționării și dezvoltării instituției, pe baza sarcinilor și obiectivelor formulate.
m.f.A. Analiza socioculturală a mediului în care își desfășoară activitatea instituția și propuneri privind evoluția acesteia în sistemul instituțional existent:
1. instituții, organizații, grupuri informale (analiza factorilor interesați) care se adresează aceleiași comunități;

2. analiza SWOT (analiza mediului intern și extern, puncte tari, puncte slabe, oportunități, amenințări);
3. analiza imaginii existente a instituției și propuneri pentru îmbunătățirea acesteia;
4. propuneri pentru cunoașterea categoriilor de beneficiari (studii de consum, cercetări, alte surse de informare);

5. grupurile-țintă ale activităților instituției pe termen scurt/mediu;
6. profilul beneficiarului actual.
m.f.B. Analiza activității instituției și propuneri privind îmbunătățirea acesteia:
m.f.B.1. analiza activității instituției;
m.f.B.2. concluzii:
m.f.B.2.1. formularea de programe și proiecte care să înglobeze direcțiile și activitatea începută;
m.f.B.2.2. descrierea principalelor direcții pentru îndeplinirea misiunii.
m.f.C. Analiza organizării instituției și propuneri de restructurare și/sau reorganizare, după caz:
m.f.C.1. analiza reglementarilor interne ale instituției și ale actelor normative incidente;
m.f.C.2. propuneri privind modificarea reglementarilor interne;
m.f.C.3. analiza capacității instituționale din punctul de vedere al resurselor umane proprii și/sau externalizate;
m.f.C.4. analiza capacității instituționale din punct de vedere al spațiilor și patrimoniului instituției, propuneri de îmbunătățire;
m.f.C.5. viziunea proprie asupra utilizării instituției delegării, ca modalitate legală de asigurare a continuității procesului managerial.
m.f.D. Analiza situației economico-financiare a instituției:
Analiza financiară, pe baza datelor cuprinse în caietul de obiective:
m.f.D.1. analiza datelor de buget din caietul de obiective, după caz, completate cu informații solicitate/obținute de la instituție:

m.f.D.1.1. bugetul de venituri (subvenții/alocații, surse atrase/venituri proprii);
m.f.D.1.2. bugetul de cheltuieli (personal, bunuri și servicii din care: cheltuieli de întreținere, colaboratori, cheltuieli de capital);

m.f.D.2. analiza comparativă a cheltuielilor (estimate și, după caz realizate) în perioada/perioadele indicate în caietul de obiective, după caz, completate cu informații solicitate/obținute de la instituție:

	Nr. crt.
	Programul/Proiectul/Activitatea
	Estimat
	Executat
	Observații, comentarii, concluzii

	(1)
	(2)
	(3)
	(4)
	(5)

	
	
	
	
	

	
	
	
	
	

	
	Total:
	
	
	


m.f.D.3. soluții și propuneri privind gradul de acoperire din surse atrase/venituri proprii a cheltuielilor instituției:
m.f.D.3.1. analiza veniturilor proprii realizate din activitatea de bază, specifică instituției (în funcție de tipurile de produse/servicii oferite de instituție - expoziții, spectacole, servicii turistice, evenimente ș.a.) pe categorii de produse/servicii;

m.f.D.3.2. analiza veniturilor proprii realizate din alte activități ale instituției;
m.f.D.3.3. analiza veniturilor realizate din prestări de servicii culturale în cadrul parteneriatelor cu alte autorități publice locale;
m.f.D.4. soluții și propuneri privind gradul de creștere a surselor atrase/veniturilor proprii în totalul veniturilor:
m.f.D.4.1. analiza ponderii cheltuielilor de personal din totalul cheltuielilor;
m.f.D.4.2. analiza ponderii cheltuielilor de capital din bugetul total;
m.f.D.4.3. analiza gradului de acoperire a cheltuielilor cu salariile din subvenție/alocație;
m.f.D.4.4. ponderea cheltuielilor efectuate în cadrul raporturilor contractuale, altele decât contractele individuale de muncă (contracte, convenții civile etc., încheiate în condițiile legii);

m.f.D.4.5. cheltuieli pe beneficiar, din care:
m.f.D.4.5.a) din subvenție;
m.f.D.4.5.b) din venituri proprii.
m.f.E. Strategia, programele și planul de acțiune pentru îndeplinirea misiunii specifice a instituției, conform sarcinilor prevăzute la pct. V:

Propuneri, pentru întreaga perioada de management:
l. viziune;
1. misiune;
2. obiective (generale și specifice);
3. strategia culturală, pentru întreaga perioadă de management;
4. strategia și planul de marketing;
5. programele propuse pentru întreaga perioadă de management;
6. proiectele din cadrul programelor;
7. alte evenimente, activități specifice instituției, planificate pentru perioada de management.
m.f.F. Previzionarea evoluției economico-financiare a instituției, cu o estimare a resurselor financiare ce ar trebui alocate de autoritate, precum și a veniturilor instituției ce port fi atrase din alte surse:
l. Proiectul de buget de venituri și cheltuieli pe perioada managementului:
	Nr. crt.
	Categorii
	Anul...
	...
	Anul...

	(1)
	(2)
	(3)
	(4)
	(5)

	1.
	TOTAL VENITURI, din care:
	
	
	

	1.a
	venituri proprii, din care
	
	
	

	1.a.1
	venituri din activitatea de bază
	
	
	

	1.a.2
	surse atrase
	
	
	

	1.a.3
	alte venituri proprii
	
	
	

	1.b
	subvenții/alocații
	
	
	

	1.c
	alte venituri
	
	
	

	2.
	TOTAL CHELTUIELI, din care
	
	
	

	2.a
	Cheltuieli de personal, din care
	
	
	

	2.a.1
	Cheltuieli cu salariile
	
	
	

	2.a.2
	Alte cheltuieli de personal
	
	
	

	2.b
	Cheltuieli cu bunuri și servicii, din care
	
	
	

	2.b.1
	Cheltuieli pentru proiecte
	
	
	

	2.b.2
	Cheltuieli cu colaboratorii
	
	
	

	2.b.3
	Cheltuieli pentru reparații curente
	
	
	

	2.b.4
	Cheltuieli de întreținere
	
	
	

	2.b.5
	Alte cheltuieli cu bunuri și servicii
	
	
	

	2.c
	Cheltuieli de capital
	
	
	


1. Numărul estimat al beneficiarilor pentru perioada managementului:
1.1. la sediu;
1.2. în afara sediului.
2. Programul minimal estimat pentru perioada de management aprobată:
	Nr. crt.
	Program
	Scurtă descriere a programului
	Nr. proiecte în cadrul programului
	Denumirea proiectului
	Buget prevăzut pe program

(Bugetul alocat pentru programul minimal)

	(1)
	(2)
	(3)
	(4)
	(5)
	(6)

	Primul an de management

	1.
	
	
	
	
	

	...
	
	
	
	
	

	Al doilea an de management

	1.
	
	
	
	
	

	...
	
	
	
	
	

	Al ... an de management

	1.
	
	
	
	
	

	...
	
	
	
	
	


ALTE PRECIZĂRI:
1. Candidații, în baza unei cereri motivate, pot solicita de la Municipiul Alba Iulia informații suplimentare, necesare elaborării proiectelor de management.
2. Relații suplimentare, privind întocmirea proiectului de management, se pot obține și de la Serviciul resurse umane, administrativ din cadrul aparatului de specialitate a Primarului Municipiului Alba Iulia, email: office@apulum.ro.

3. Documente de referință necesare în elaborarea proiectului de management, respectiv Organigrama și Regulamentul de organizare și funcționare ale Centrului Cultural Palatul Principilor pot fi accesate de pe site-ul www.palatulprincipilor.ro, secțiunea Palatul/Despre noi și pe Monitorul Oficial Local al Municipiului Alba Iulia: https://emol.ro/albaiulia-ab/

